പ്രതിഷേധ സായാഹ്നം അനുപമയ്ക്ക് നീതിയുറപ്പാക്കാന്കഴിയാത്ത മുഖ്യമന്ത്രി രാജിവെക്കണം കെ.കെ രമ വടകര : അമ്മയില്നിന്നും കുഞ്ഞിനെ മാറ്റിയവര്ക്കെതിരെ നടപടിയെടുക്കാനോ, അനുപമയ്ക്ക് നീതി നല്കാനോ കഴിയാത്ത മുഖ്യമന്ത്രി ആ സ്ഥാനത്തുതുടരുന്നത് അപമാനകരമാണെന്ന് കെ.കെ രമ എം.എല്.എ പറഞ്ഞു. റവല്യൂഷനറി മഹിളാ ഫെഡറേഷന്റെ നേതൃത്വത്തില് വടകരയില് അനുപമയ്ക്ക് നീതിക്കായി നടത്തിയ പ്രതിഷേധ സായാഹ്നം ഉദ്ഘാടനം ചെയ്യുകയായിരുന്നു അവര്. ശിശുക്ഷേമ സമിതിയുടെ ചെയര്മാന് അടക്കമുള്ളവര് ഇക്കാര്യത്തില് കുറ്റക്കാരാണെന്നും കുറ്റം ചെയ്ത ഭരണഘടന സ്ഥാപനങ്ങളിലുള്ള മുഴുവന്പേരെയും ശിക്ഷിക്കണമെന്നും കെ.കെ രമ പറഞ്ഞു. തന്റെ കുഞ്ഞിനെ തിരിച്ചുതരണമെന്ന് പറയുന്ന അമ്മയെ കുറ്റക്കാരിയാക്കി ചിത്രീകരിക്കാനാണ് സര്ക്കാര് സംവിധാനങ്ങള് ശ്രമിക്കുന്നത്. ഇത് അങ്ങേയറ്റം അപലപനീയമാണ്. അനുപമയ്ക്ക് കുഞ്ഞിനെ ലഭിക്കുന്നതുവരെ കേരളമൊന്നടങ്കം ശക്തമായ പ്രക്ഷോഭവുമായി മുന്നോട്ടുപോകുമെന്നും കെ.കെ രമ വ്യക്തമാക്കി. ഗര്ഭപാത്രത്തിന് നീതിയുറപ്പാക്കുക, കുഞ്ഞിനെ തട്ടിയെടുക്കാന് കൂട്ടുനിന്നവരെ ശിക്ഷിക്കുക എന്നീ ആവശ്യങ്ങള് ഉന്നയിച്ച് അഞ്ചുവിളക്ക് ഗാന്ധിപ്രതിമയ്ക്കു സമീപത്തുനിന്ന് ആരംഭിച്ച പ്രകടനം പുതിയ ബസ് സ്റ്റാന്ഡില് സമാപിച്ചു. ടി.പി മിനിക, ടി.കെ അനിത, കെ.ജാനു, ഗീതമോഹന്, കെ.ഷേര്ളി നേതൃത്വം നല്കി. പടം...അനുപമയ്ക്ക് നീതിയുറപ്പാക്കണമെന്നാവശ്യപ്പെട്ട് റവല്യൂഷനറി മഹിളാ ഫെഡറേഷന് നടത്തിയ പ്രതിഷേധ സായാഹ്നം Chief Minister who could not ensure justice for Anupama should resign KK Rema